హైదరాబాద్: టాటాలకు ‘భావావేశపూరిత అనుబంధం’ ఉన్న నానో కారు ఉత్పత్తిని మరి కొంత కాలం పాటు కొనసాగిస్తామని టాటా మోటార్స్ ప్రకటించింది. మధ్యాదాయ శ్రేణిలోని చిన్న కుటుంబాల ప్రయాణానికి సౌకర్యవంతంగా ఉండేలా ఒక కారును రూపొందించాలన్న సంకల్పంతో రతన్ టాటా మానస పుత్రికగా తయారైన నానో కారు సరైన జనాదరణ లేక మార్కెట్ నుంచి తెరమరుగవుతూ వస్తోంది. ఇటీవల కాలంలో టాటా మోటార్స్ నుంచి కొత్త తరం కార్లు అనేకం మార్కెట్లోకి రావడంతో ఇప్పుడు షోరూమ్లలో కూడా అది కనిపించడంలేదు. నానో ఉత్పత్తిని టాటా కంపెనీ నిలిపివేసిందా అనే అనుమానాలు కూడా ఈ నేపథ్యంలో ఆ కారును అభిమానించే వారి మదిలో మెదులుతున్నాయి. వాస్తవానికి రతన్ టాటాకు, సైరస్ మిస్ర్తీకి మధ్య విభేదాలు తలెత్తడంలో నానో ప్రాజెక్టు ప్రధానమైన అభ్యంతరంగా నిలిచింది. ఆ తర్వాత జరిగిన పరిణామాల్లో చంద్రశేఖరన్ టాటా సన్స్ సారథ్యం చేపట్టడం, షోరూమ్ల నుంచి నానో అదృశ్యం కావడం యాదృచ్ఛికమే అయినా నానో ఉత్పత్తి నిలిచిపోయిందా అనే అనుమానాలు పెరగడానికి కారణమైంది.ఈ నేపథ్యంలో నానో కారు భవిష్యత్తు గురించిన ఇ-మెయిల్ ద్వారా పంపిన ప్రశ్నకు టాటా మోటార్స్ ప్రతినిధి ఒకరు స్పందిస్తూ ‘‘మా ప్రయాణికుల వాహనాల వ్యూహంలో నానోకి కీలకమైన పాత్ర ఉంది. తొలిసారి కారు కొనుగోలు చేసే వారి కోణంలో ఈ ఎంట్రీలెవెల్ హాచ్బ్యాక్ కారు ఎంతో ప్రధానమైనది’’ అని స్పష్టం చేశారు. తమ ఉత్పత్తుల వ్యూహాన్ని నిరంతరం సమీక్షిస్తూ ఉంటామని, నానోపై ఎలాంటి నిర్ణయాలైనా ఉంటే భవిష్యత్తులో తెలియచేస్తామని చెబుతూ అప్పటివరకు కీలక మార్కెట్లలో నానోకు గల డిమాండు ఆధారంగా నానో ఉత్పత్తి కొనసాగుతుందని తెలిపారు. భావోద్వేగపూరితమైన అనుబంధం ఉన్నందు వల్ల నానో భవిష్యత్తుపై ఎంతో చర్చ జరుగుతున్న మాట వాస్తవమని, కాని నానోపై ఎలాంటి నిర్ణయం తీసుకోలేదని, నిర్ణయం ఏదైనా మొత్తం ప్రయాణికుల వాహనాల వ్యూహం ఆధారంగానే ఉంటుందని ఆయన అన్నారు.
hyderabad: taataalaku ‘bhaavavesapuurita anubandham’ unna nano kaaru utpattini mari kontha kaalam paatu konasaagistaamani tata motars prakatinchindi. madhyaadaaya shreniloni chinna kutumbala prayaanaaniki soukaryavantamgaa undela oka kaarunu roopondinchaalanna sankalpamtho rathan tata maanasa putrikagaa tayaaraina nano kaaru saraina janaadarana leka market nunchi teramarugavutuu vastondi. iteevala kaalamlo tata motars nunchi kotta taram kaarlu anekam marketloki raavadamtho ippudu shoroomlalo kuudaa adhi kanipinchadamledu. nano utpattini tata company nilipivesindaa ane anumaanaalu kuudaa ee nepathyamlo aa kaarunu abhimaaninche vaari madilo medulutunnaayi. vaastavaaniki rathan taataaku, sairas misrtiki madhya vibhedaalu talettadamlo nano praajektu pradhaanamaina abhyantaramgaa nilichindi. aa tarvaata jarigina parinaamaallo chandrasekharan tata suns saarathyam chepattadam, shoroomla nunchi nano adrushyam kaavadam yaadruchchikame aina nano utpatti nilichipoyindaa ane anumaanaalu peragadaaniki kaaranamaindi.ee nepathyamlo nano kaaru bhavishyattu gurinchina i-mail dwara pampina prasnaku tata motars pratinidhi okaru spandistuu ‘‘maa prayaanikula vahanala vyuuhamloo nanoki keelakamaina paatra undi. tolisari kaaru konugolu chese vaari konamlo ee entrealevel hachback kaaru entho pradhaanamainadi’’ ani spashtam chesaru. tama utpattula vyuhanni nirantaram sameekshistuu untaamani, nanopai elanti nirnayaalainaa unte bhavishyattulo teliyachestaamani chebutuu appativaraku keelaka marketlalo nanoku gala dimandu aadhaaramgaa nano utpatti konasaagutundani telipaaru. bhavodvegapuritamaina anubandham unnandu valla nano bhavishyattupai entho charcha jarugutunna maata vaastavamani, kaani nanopai elanti nirnayam teesukoledani, nirnayam edaina mottam prayaanikula vahanala vyuham aadhaaramgaane untundani aayana annaru.